26 
kun enkelte supplerende Bemærkninger skal gives her, idet jeg 
iøvrigt i alt væsentligt kan bekræfte de af de nævnte Forfattere 
fremsatte Iagttagelser. Ifølge Wesen berg-Lu n d findes der Ne- 
matoder i stort Antal i det grønne Sand, og de spiller en vigtig 
Rolle for Blediernes Ernæring. Jeg har aldrig fundet dem i større 
Antal på sådanne Steder, hvor Bledierne lever, ofte slet ingen. 
Jeg formoder, at dette står i Forbindelse med Fugtighedsgraden, 
idet Nematoderne formentlig går dybere ned i Sandet, når det 
bliver tørt. Eller muligvis har Wesenberg-Lund særlig under¬ 
søgt de mere fugtige Steder, medens de af mig undersøgte Prøver 
stammer fra de mere tørre Steder. Jeg skal i denne Forbindelse 
henvise til den nedenfor omtalte submerse Sandalge-Vade ved 
Læsø, hvor Nematoder fandtes i stort Antal. — I grønt Sand fra 
Bornholms Sydøst-Kyst (Dueodde) har jeg foruden Nematoder fundet 
ret talrige Rotatorier ( Diglena sp. og Colurus sp.) og Tardigrader, 
samt Infusorier i Mængde. Iøvrigt har jeg ikke studeret Sandalge- 
Bæltets mikroskopiske Fauna mere indgående. 
På Sandalge-Bæltets Overflade finder man ofte Muslingskaller 
mere eller mindre nedgravede i Sandet. Vender man sådanne Skal¬ 
ler, som ligger med Undersiden nedad, bliver man overrasket ved 
at finde en helt kraftig Algevegetation under dem — ofte et helt 
svampet Væv af lysegrønne Tråde af Rhizoclonium riparium (Roth) 
eller en kraftig Bevoxning af Calothrix pulvinata (Mart.) eller andre 
trådformede Cyanophyceer og Overtræk af forskellige små, mørke¬ 
grønne Chroococcaceer. Det Lys, der skinner igennem Musling¬ 
skallen, må altså være tilstrækkeligt, til at disse Alger kan leve 
her, skønt det ikke kan være meget, der trænger gennem f. Ex. 
en tyk Cyprina- Skal. At Skallen giver Værn mod Udtørring ved 
Sol og Vind, er naturligvis klart — dette er jo en særlig Fordel 
for de her voxende Planter. I Virkeligheden er disse Skaller med 
den under dem skjulte Vegetation at betragte som små Oaser i 
den Ørken, som disse Sandflader iøvrigt danner. (Det øvrige Plante¬ 
liv her, det, der gør Sandet grønt, findes jo i Reglen først noget 
under Overfladen, som ellers er nøgen og bar). Her under Skal¬ 
lerne træffer man, foruden Bledierne, ofte en lille sort Podur, 
Hypogastrura viatica Tullberg, undertiden i ret stort Antal. For¬ 
modentlig vil man her også finde Nematoderne og det øvrige mikro¬ 
skopiske Dyreliv rigt repræsenteret (— jeg har ikke underkastet 
